Som den første nordjyske kommune er stemmerne på Morsø Kommune nu talt endeligt op. Og selvom det nye byråd ikke har konstitueret sig, kan vi allerede nu sætte navn på borgmesteren i Morsø Kommune. Hans Ejner Bertelsen kan med 46 procent af stemmerne til sit parti Venstre sætte sig på 11 mandater i den 21 mand store kommunalbestyrelse. De 46 procent af stemmerne er faktisk en tilbagegang på 2,3 procentpoint. Modsat er Konservative gået 2 procentpoint frem. Morsøs næststørste parti bliver Socialdemokratiet, der går frem til 29,6 procent af stemmerne. Det er en fremgang på 1,2 procentpoint.

Opsummering:
Venstre på Mors har vundet absolut flertal i kommunalbestyrelsen. Dermed kan Hans ejner Bertelsen tage fire år mere som borgmester.